IMLÉ

Comharghrúpa ceoil is ea IMLÉ. Bunaíodh IMLÉ sa bhliain 2015. Sníomhtar filíocht, rapcheol, rac-cheol agus popcheol le chéile i bhfuaim an bhanna ar bhealach úr nach bhfuil a leithéid cloiste in aon áit eile, fiú i mBéarla, agus measctha le "hip hop, indie, honky-tonk Chonamara agus corr-dhlaíóg sean-nóis". 

Cíorann a gcéad albam ceoil cuid de cheisteanna móra an tsaoil: brí na beatha, ár gcaidreamh leis an bpláinéad agus aimsiú an dóchais san éadóchas.  D’eisigh IMLÉ a n-albam début ar lipéad Gael Linn agus Karl Odlum a bhí mar léiritheoir air.

 Albaim agus amhráin 

Albaim
 IMLÉ (2016) - 9 n-amhrán, lena n-áirítear 'Go Deo, Go Deo', 'Críochfort', 'Síos an Bóthar' agus 'Fún Orm'; agus 2 amhrán breise, lena n-áirítear 'Gan Mise Gan Tú'
 Fáilte Isteach (2022) - 9 n-amhrán, lena n-áirítear 'Fáilte Isteach', 'ÉAD', 'Do Chuid Jeans', 'Hop Scip Léim' agus 'Dúiseann Muid Suas'   Ar an dara albam uathu Fáilte Isteach, tá buíon nua ceoltóirí le cloisteáil: Ríona Sally Hartman, Róisín Seoighe, Fergal Moloney agus Dave Hingerty. "Mar is iondúil le IMLÉ tá meascán stíleanna le brath ar an albam seo, idir trip-hop, ceol leictreonach, rac-cheol, indie agus damhsa."
 Taoille (2025)  i gcomhar leis an rapálaí James Shannon agus Róisín Seoighe.   Tógann an EP an éisteoir ar imram aonaránach sonach, ó stíleáil trip-hop lo-fi Timpeall Arís, brí slow-jam na 1990daí Éasca agus crut disco Iodálach ar Sláinte, ach ag cloígh i gcónaí dílis don ghaol fréamhaithe IMLÉ sa teanga agus sa chultúr.

Amhráin
  Go Deo, Go Deo:  Cuireann na liricí (anseo ) an taobh daonna den chogaíocht a chur in iúl.  Scéal simplí atá ann: litir ó bhean atá ag scríobh chuig a fear céile atá ag troid sa Chéad Chogadh Domhanda.  Tá an bhean ag rá nach bhfuil sí i bhfabhar cogaidh agus gur cheart dó (an fear céile) a bheith sa bhaile leo. Scannánaíodh an físeán i gContae an Dúin. Ba iad Angus Mitchell a stiúir agus an t-amhránaí Gráinne Holland a léirigh. Féach ar 'Go Deo, Go Deo' ar Youtube anseo. 
  mion|150x150pxCríochfort: Déanann Críochfort plé ar an gcaidreamh casta atá againn mar dhaoine leis an domhan. Tá rudaí diúltacha agus dearfacha ag baint leis, ach sin cuid den tsaoil ina maireann muid. Tá neart faoin saol seo le bheith dóchasach faoi.  Fergal Moloney a léirigh, le cóiréagrafaíocht ó Lauren Bamford agus an comharghrúpa 'Hot Zombie':  Ann-Marie Brennan, Laurie Keegan, Emma Costello agus Lauren Bamford fhéin.  Féach air ar Youtube anseo, agus Vimeo.  Ailbhe Ní Riain (Raidió na Life) ag éist leis anseo.  Liricí (ancroiait) anseo.
Síos an Bóthar: An féinmharú i gceist. Físeán déanta ag Fergal Moloney, agus liricí ag Fergal Moloney.  Féach air ar Youtube anseo,  Vimeo.  
 Fún Orm: Liricí ag MC Muipéad.  Agallamh leis anseo.  Féach air ar Youtube anseo, Vimeo;  leagan eile ag Gradaim Cheoil Nós ar Youtube anseo.  Liricí ar Nós.ie.
 Gan Mise, Gan Tú (2017):  Seo ceann de na hamhráin ar an leagan vinil den albam IMLÉ 2017.
 Do Chuid Jeans (2020)

 Baill 
Sé an cheoltóir Cian Mac Cárthaigh a bhunaigh an banna ceoil IMLÉ sa bhliain 2016 mar bhuíon a mbeadh ábalta spás a thabhairt do seánraí éagsúla ceoil gan bheith fé ghreim aon lipéad ar leith.

Tá Karl Odlum ina léiritheoir fhadtréimhseach leis an ngrúpa. Bhí sé ann ón chéad lá mar léiritheoir ceoil ar an chuid is mó de na píosaí atá taifeadta acu.

Gné tábhachtach dá gcur chuige is ea an meascán ceoltóirí agus amhránaithe a bhíonn ag casadh agus ag taifeadadh leo. I measc na gceoltóirí seo tá Ríona Sally Hartmann, Aonghus Uí Lochlainn, Dave Keegan, Cian Mac Cárthaigh (dordghiotáraí; féach air anseo), Fergal Moloney (giotáraí agus an t-amhránaí le glór neamhshaolta), MC Muipéad (fíodóir focal agus rapáil lúfar), srl

Eachtraí
Sheinn IMLÉ ag go leor féilte, ina measc: 
 Picnic Leictreach 
 Féile na Gealaí
 Féile na Bealtaine (sa Daingean)
 Liú Lúnasa (i mBéal Feirste)
 Féile IMRAM (i mBaile Átha Cliath)
 Féile idirnáisiúnta cheoil SUNS EUROPE, in Udinena na hIodáile
 Celtic Connections i nGlaschú
 Gigeanna in Londain, Utrecht agus Manchain
srl.

Chonacthas IMLÉ ar an teilifís: 
 ar an gclár comórtha TG4 XX
 ar I Lár an Aonaigh ar BBC2 NI
srl.

Dóbair go gcuirfí críoch le hIMLÉ in 2020 tar éis d'Fhergal Moloney imeacht ón ngrúpa, cé go raibh tionchar mór aige ar an albam Fáilte Isteach a tháinig amach in 2022. Thug gig díolta amach i nGlaschú de mhisneach do na baill eile coinneáil orthu leis an albam sin áfach, agus le ceol nach é.

Bhí leagan acústach den amhrán ‘Peacach’, óna gcéad albam IMLÉ (2016), le cloisteáil mar amhrán aitheantais an chláir BODKIN ar Netflix (2024). Fergal Moloney, MC Muipéad agus Cian Mac Cárthaigh a scríobh agus a sheinn an bunleagan agus is í Róisín Seoighe a chanann an leagan seo le tionlacan giotáir ó Chian Mac Cárthaigh agus Neil Ó Briain.

Gradaim
Bhuaigh IMLÉ 
 ‘Banna na Bliana’ ag Gradaim Cheoil NÓS 2017, chomh maith le ‘Amhrán na Bliana’ (i gcomhair Críochfort), agus ‘Albam na Bliana (Nuacheol)’ (i gcomhair IMLÉ).
 Bhuaigh siad ‘Nuíosach na Bliana’ in 2016
Ainmniúcháin:
 Ainmníodh Ná Bac mar ‘Físeán na Bliana’ in 2020.
 Ainmníodh iad mar ‘Banna na Bliana’ arís in 2019.
 Fuair siad ainmniúchán eile sa chatagóir ‘Banna na Bliana’ in 2018, ainmníodh Gan Mise, Gan Thú agus Ná Bac araon mar ‘Amhrán na Bliana’, ainmníodh Go Deo Go Deo mar ‘Físeán na Bliana’, agus ainmníodh IMLÉ (Eagrán Vinile) sa chatagóir ‘Ealaín na Bliana’.
 Ainmníodh Críochfort mar ‘Físeán na Bliana’ in 2017.
 Ainmníodh Fún Orm mar ‘Amhrán na Bliana’ in 2016

 Féach freisin 
 Róisín Seoighe
 James Shannon
 GrooveLine
 Aeons
 Liosta Buaiteoirí Ghradaim NÓS

 Naisc sheachtracha 
 Suíomh idirlín; tá T-léinte ar fáil le ceannach óna siopa aar bandcamp.
Fáilte Isteach (albam) agus IMLÉ (albam vinile)
Le sruthú ar Bandcamp, Soundcloud, Spotify, Apple
Físeáin ar YouTube, Vimeo
 Instagram
 Twitter
 Cathain a d'fhill tú ó Shasana beo ar Ireland AM
 Miriam O'Callaghan - Críochfort le IMLÉ & Bealtaine le Aeons - NÓS.ie anseo

 Tagairtí 

Catagóir:Ceoltóirí Éireannacha
Catagóir:Bannaí a chanann i nGaeilge
Catagóir:Racghrúpaí Éireannacha
Catagóir:Rapálaithe Gaeilge
Catagóir:Grúpaí ceoil bunaithe sa bhliain 2015
Catagóir:Buaiteoirí Ghradam NÓS sa rannóg Nuatheachtaí na Bliana
Catagóir:Buaiteoirí Ghradam NÓS sa rannóg Amhrán na Bliana
Catagóir:Buaiteoirí Ghradam NÓS sa rannóg Albam na Bliana (Nuacheol)
Catagóir:Buaiteoirí Ghradam NÓS sa rannóg Banna / Ceoltóir na Bliana
Catagóir:Gearrliostaí Ghradam NÓS sa rannóg Banna na Bliana
Catagóir:Gearrliostaí Ghradam NÓS sa rannóg Amhrán na Bliana
Catagóir:Gearrliostaí Ghradam NÓS sa rannóg Físeán na Bliana
Catagóir:Gearrliostaí Ghradam NÓS sa rannóg Ealaín na Bliana
Catagóir:Gearrliostaí Ghradam NÓS sa rannóg Banna / Ceoltóir na Bliana